ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ เมื่อวันที่ 9 มีนาคม 2566 เวลา 13.00 น. บริเวณพื้นที่ที่ได้รับเรื่องร้องเรียน ได้สอบถามพนักงานรักษาความปลอดภัยประจำหมู่บ้าน Anya บางนา-รามคำแหง2  แจ้งว่าได้รับกลิ่นบ้างช่วงเช้าและช่วงเย็น  	 เจ้าหน้าที่จึงขอเรียนแจ้งว่า ปัจจุบันทางโรงงานอยู่ระหว่างการปรับปรุงสถานประกอบการต่าง ๆ เช่นซ่อมแซมพนังของอาคารรับมูลฝอยให้เป็นระบบปิด ซ่อมแซมประตูหน้าต่างของอาคาร ซ่อมปรับปรุงพื้นถนนป้องกันน้ำชะมูลฝอยตกค้างซึ่งเป็นสาเหตุก่อให้เกิดกลิ่นเหม็น เพิ่มพื้นที่สีเขียวภายในโรงงานเพื่อเป็นแนวดูดซับกลิ่น (ฺBuffer Zone)	 	อย่างไรก็ตาม ศูนย์กำจัดมูลฝอยอ่อนนุช ได้ประสานกับบริษัทผู้รับจ้าง ให้ตรวจสอบและแก้ไขปัญหากลิ่นที่เกิดจากการกำจัดมูลฝอยให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์อ่อนนุช ดังนี้         ๑. ออกหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน 	2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 	3. เพิ่มการล้างทำความสะอาดบริเวณถนนโดยรอบศูนย์กำจัดมูลฝอย 	4. จัดให้มีเจ้าหน้าที่ลงพื้นที่ตรวจสอบและรับฟังปัญหาเรื่องกลิ่นรบกวน 	5. ฉีดน้ำยาดับกลิ่นบริเวณภายในอาคารรับขยะ         7. เพิ่มพื้นที่สีเขียวภายในโรงงานกำจัดมูลฝอยเพื่อเป็นแนวดูดซับกลิ่น (Buffer Zone)
เรียนท่านผู้ว่าชัชชาติคะ รบกวนช่วยมาดูชาวบ้านรอบๆรัศมีพื้นที่โรงงานกำจัดขยะอ่อนนุชทีนะคะ   ดิฉันอยู่หมู่บ้านAnyaบางนา-รามคำแหง2 ระยะห่างจากโรงงานกำจัดขยะ ระยะเดินทางประมาณ 10km. แต่ตั้งแต่โรงงานกำจัดขยะกลับมาเปิดอีก กลิ่นลอยมาหนักมากๆทุกวันช่วงเย็นจนถึงดึก จนทำให้ดิฉันเวียนหัวแม้กระทั่งนั่งอยู่ในบ้าน ดิฉันตั้งใจอยากมาสร้างครอบครัว จึงเลือกซื้อบ้านใกล้ที่ทำงานเนื่องจากจะประหยัดเวลาในการเดินทางและลดปัญหาการจรจรติดขัดในช่วงprime time ซึ่งดิฉันมีแพลนที่จะตั้งครรภ์มีบุตร แต่ด้วยปัญหามลพิษทางอากาศที่มีมาทุกวัน จนดิฉันมีความคิดที่อยากจะขายบ้านทิ้งและย้ายไปที่อื่น จึงอยากให้ท่านผู้ว่าช่วยดำเนินการตรวจสอบมลพิษจากโรงงานกำจัดขยะอ่อนนุชทีนะคะ จนปัญญาแล้วจริงๆ จนไม่รู้จะร้องเรียนที่ไหน เนื่องจากดิฉันเคยร้องเรียนทางกรมควบคุมมลพิษมาตั้งแต่ปีที่เเล้ว แต่ปัญหาเดิมๆ ก็แก้ไม่หาย หวังว่าท่านผู้ว่าจะเห็นใจ ช่วยลงมาตรวจสอบและดำเนินการให้ประชาชนชาวกรุงเทพที่อาศัยอยู่ย่านประเวศหลายพันครัวเรือนตรงนี้ทีนะคะ   กราบขอร้องแล้วค่ะ
เดี๋ยวขอรอดูผลระยะยาวก่อนค่ะว่าจะได้กลิ่นอยู่ไหม